CELEX: 22013D1224(01)
Language: hr
Date: 2013-12-16 00:00:00
Title: Preporuka br. 1/2013 Vijeća za pristupanje EU - Maroko od 16. prosinca 2013. o provedbi akcijskog plana Europske politike susjedstva EU - Maroko kojim se uspostavlja napredni status (2013. – 2017.)

24.12.2013   
            
            
               HR
            
            
               Službeni list Europske unije
            
            
               L 352/78
            
         PREPORUKA br. 1/2013 VIJEĆA ZA PRISTUPANJE EU - Maroko
   od 16. prosinca 2013.
   o provedbi akcijskog plana Europske politike susjedstva EU - Maroko kojim se uspostavlja napredni status (2013. – 2017.)
   VIJEĆE ZA PRIDRUŽIVANJE EU – MAROKO,
   uzimajući u obzir Euro-mediteranski sporazum o pridruživanju između Europskih zajednica i njihovih država članica, s jedne strane, i Kraljevine Maroka, s druge strane, a posebno njegov članak 80.,
   budući da:
   
               (1)
            
            
               Članak 80. Euro-mediteranskog sporazuma daje Vijeću za pridruživanje ovlast za izdavanje odgovarajućih preporuka za potrebe postizanja ciljeva sporazuma.
            
         
               (2)
            
            
               Na temelju članka 90. Euro-mediteranskog sporazuma, stranke trebaju poduzeti sve opće ili posebne mjere potrebne za ispunjavanje svojih obveza iz sporazuma te trebaju nastojati ostvariti ciljeve utvrđene u sporazumu.
            
         
               (3)
            
            
               Stranke Euro-mediteranskog sporazuma usuglasile su se o tekstu akcijskog plana Europske politike susjedstva EU- Maroko kojim se uspostavlja napredni status (2013. – 2017.).
            
         
               (4)
            
            
               Akcijski plan Europske politike susjedstva EU- Maroko podržavat će provedbu Euro-mediteranskog sporazuma izradom i donošenjem, prema sporazumu između stranaka, posebnih mjera koje će pružiti praktične upute za provedbu Sporazuma.
            
         
               (5)
            
            
               Akcijski plan Europske politike susjedstva EU-Maroko služi dvostrukoj svrsi, određivanju posebnih mjera za ispunjavanje obveza stranaka utvrđenih u Euro-mediteranskom sporazumu i pružanju šireg okvira za daljnje jačanje odnosa između EU-a i Maroka s ciljem postizanja znatne mjere gospodarske integracije i produbljenja političke suradnje, u skladu s općim ciljevima Euro-mediteranskog sporazuma,
            
         DONIJELO JE OVU PREPORUKU:
   Jedini članak
   Vijeće za pridruživanje preporuča da stranke provedu akcijski plan Europske politike susjedstva EU-Maroko kojim se provodi napredni status (2013. – 2017.) (1), u mjeri u kojoj je provedba usmjerena na postizanje ciljeva Euro-mediteranskog sporazuma o pridruživanju između Europskih zajednica i njihovih država članica, s jedne strane, i Kraljevine Maroka, s druge strane.
   
      Sastavljeno u Bruxellesu 16. prosinca 2013.
      
         
            Za Vijeće za pridruživanje
         
         
            Predsjednik
         
         S. MEZOUAR
      
   
   
      (1)  Vidjeti dokument ST 17584/13 na http:// register.consilium.europa.eu